सहवाग के जाने के बाद मैदान पर उतरे ग्लेन मैक्सवेल (15) ने आते ही तेज शॉट खेलना शुरू किया और दो छक्के जड़ दिए, हालांकि इमरान ताहिर ने इसी ओवर में उन्हें मनोज तिवारी के हाथों कैच करा पवेलियन भेज दिया। ड्यूमिनी ने अपने अगले ओवर में डेविड मिलर (5) को क्लीन बोल्ड कर किंग्स इलेवन को पांचवां झटका दे दिया। आखिरी तीन ओवरों में 28 रन जोड़ने वाले जॉर्ज बेले (19) और अक्षर पटेल (13) आखिरी के दो गेंदों पर आउट हुए। इमरान ताहिर ने इन दोनों का विकेट लिया। डेयरडेविल्स के लिए ताहिर ने सर्वाधिक तीन विकेट लिया, हालांकि कोल्टर नील सबसे किफायती गेंदबाज रहे।